text: जापान ने विनिर्माण क्षेत्र में युवाओं को कौशल प्रशिक्षण देने के लिए राज्य में विनिर्माण के लिए जापान-भारत संस्थान स्थापित करने में हरियाणा के सहयोग की भी मांग की। जापान के राजदूत ने हरियाणा में रहने वाले जापानी लोगों के लिए एक सुरक्षित माहौल उपलब्ध कराने के लिए राज्य सरकार का धन्यवाद किया और खट्टर से राज्य में जापानी भाषा प्रकोष्ठ की स्थापना की अनुमति देने और जापानी छात्रों के लिए एक-दो स्कूल शुरू करने की अनुमति देने की गुजारिश की, जो संभवत: गुरुग्राम में खोले जाएंगे।